AfriForum wil hof toe oor skool by Nkandla | Netwerk24
AfriForum wil hof toe oor skool by Nkandla
Deur Elaine Swanepoel 04 Junie 2017 00:29
Ontevrede ouers van Nkandla tydens 'n vergadering met AfriForum. Die departement van onderwys sloer nou al tien jaar om 'n hoërskool hier te bou.
AfriForum sal eersdaags voortgaan met regstappe teen die KwaZulu-Natalse departement van onderwys nadat die gemeenskap in Nkandla nou al tien jaar lank op 'n beloofde skool wag.
Die gemeenskap, sowat 60 km van pres. Jacob Zuma se omstrede woning, sê die onderwysdepartement het hulle reeds in 2007 'n nuwe skool beloof.
Die skool sou teen die begin van die jaar klaar gewees het, maar daar is nog nie eens 'n sooi gespit nie.
Die gevolg is dat 341 kinders nou glad nie skoolgaan nie of tientalle kilometers moet loop of ry om by 'n skool te kom.
Uit frustrasie het Zuma se bure hulle tot AfriForum, die burgerregteorganisasie wat hulle veral vir Afrikanerregte beywer, gewend. Die departement sê nou daar woon te min gesinne hier om die bou van nog 'n skool te regverdig.